OpenLLM-France/wikimedia huggingface dataset:
# Dret de conquesta

El Dret de conquesta és el dret d'un conqueridor d'un territori pres per la força de les armes. Tradicionalment era un principi de dret internacional que en els temps moderns ha anat desapareixent progressivament fins a la seva prohibició després de la Segona Guerra Mundial, quan el crim de la guerra d'agressió va ser codificat per primera vegada en els Principis de Nuremberg i a continuació per les Nacions Unides en la Resolució 3314.
La finalització de la conquesta colonial de gran part del món, la devastació de la Primera Guerra Mundial i la Segona Guerra Mundial, i l'adhesió tant dels Estats Units com de la Unió Soviètica amb el principi d'Autodeterminació va portar a l'abandó del dret de conquesta en el dret internacional formal. El Pacte Briand-Kellogg del 1928, els posteriors Judicis de Nuremberg el 1945, la Carta de les Nacions Unides, i el paper de l'ONU en la descolonització va contribuir decisivament en el desmantellament progressiu d'aquest dret. Per contra, la Carta de les Nacions Unides garanteix el principi d'Integritat territorial dels estats membres de l'organització, congelant les demandes contra les conquestes històriques ocorregudes amb anterioritat a aquest procés.
Felip V d'Espanya va invocar el dret de conquesta per abolir la legislació (furs i constitucions) i les institucions representatives dels estats de la Corona d'Aragó (Aragó, València, Mallorca i Catalunya), i annexionar-los així al regne de Castella.

## Referències

* ↑ Mata, Jordi; [[Agustí Alcoberro|Alcoberro, Agustí]] «10 arguments per rebatre els equívocs històrics més habituals sobre Catalunya» (paper). Sàpiens. Sàpiens Publicacions [Barcelona], núm.127, 01-03-2013, p.24-35. ISSN: 1695-2014.
# Dones a flor de pell

Dones a flor de pell (títol original: Ainsi soient-elles) és una pel·lícula francesa de 1995 dirigida per Patrick Alessandrin i Lisa Azuelos (amb el pseudònim Lisa Alessandrin). Ha estat doblada al català

## Argument

1994, tres amigues: Alice qui somnia un gran amor, Marie que ja no hi creu i practica una sexualitat útil, i Jeanne, casada, que creu conjugar bé amor i sexe però se sent abandonada. Un bonic dia, la màquina es bloqueja: Alice perd les seves certeses, Marie queda tocada en ple cor, i Jeanne decideix rebutjar els límits...

## Repartiment

* Marina Delterme: Marie
* Amira Casar: Alice
* Florence Thomassin: Jeanne
* Vincent Cassel: Éric
* Geneviève Mnich: La mare d' Éric
* Marie Laforêt: La mare de Marie
* Marc de Jonge: Jean
* Jules Nassah: Rémi
* Natacha Lindinger: La jove a la terrassa
* Stéphane Boucher: El conductor del R.E.R.
* Thomas Kretschmann: Franck
* Jean-Philippe Écoffey: Marco
* Foued Nassah: (no surt als crèdits)
* Antoine Basler: (no surt als crèdits)

## Crítica

"Drama de fotografia acurada i diàlegs solts, que va rebre a França el qualificatiu de segona pel·lícula més gorrina de l'any"

## Referències

* ↑ «Dones a flor de pell». esadir.cat.
* ↑ «Ainsi soient-elles». Allociné.
* ↑ Martínez, Luis «Ainsi soient-elles». El País.
# Discography: The complete singles collection

Discography: The complete singles collection és el sisè àlbum (la segona recopilació) del grup anglès de pop electrònic Pet Shop Boys. Va aparèixer al mes de novembre de 1991.
Discography inclou tots els senzills que el grup havia editat fins aleshores (exceptuant el tema "How can you expect to be taken seriously?"), afegint-hi el medley dels temes "Where the streets have no name", del grup U2, i "I can't take my eyes off you", de Frankie Valli. A més, Lowe i Tennant escrigueren dues cançons noves per a aquesta recopilació: es tracta de "DJ Culture" i "Was it worth it", totes dues publicades també en format senzill.
Juntament amb aquesta recopilació s'edità un recull dels vídeos que els PSB havien realitzat fins aleshores, anomenat Videography, que inclou el vídeo del tema "How can you expect to be taken seriously" en lloc de "Was it worth it".

## Temes
### CDP MTV3

* West End Girls - 4,00
* Love comes quickly (Lowe/Tennant/Hague) - 4,18
* Opportunities (Let's make lots of money) - 3,38
* Suburbia - 4,04
* It's a sin - 5,01
* What have I done to deserve this? (Lowe/Tennant/Willis) - 4,20
* Rent - 3,33
* Always on my mind (Thompson/James/Christopher) - 3,54
* Heart - 4,17
* Domino dancing - 4,18
* Left to my own devices - 4,47
* It's alright (Sterling Void) - 4,20
* So hard - 4,00
* Being boring - 4,51
* Where the streets have no name (I can't take my eyes off you) (Hewson/Evans/Mullen/Clayton/Gaudio/Crewe) - 4,32
* Jealousy - 4,15
* DJ Culture - 4,14
* Was it worth it? - 4,23
Temes escrits per Lowe/Tennant, menys on s'especifiqui una altra cosa.

## Senzills

* Where the streets have no name (I can't take my eyes off you) / How can you expect to be taken seriously? (Març 1991)
* DJ Culture / Music for boys (Part 2) (14 d'octubre de 1991)
* Was it worth it? / Miserablism (8 de desembre de 1991)

## Enllaços externs

* http://www.psb-discography.com
# Tractat de la Haia (1795)

El Tractat de la Haia de 1795 és un tractat de pau signat el 16 de maig d'1795 a la ciutat neerlandesa de la Haia entre representants de la República Batava i la República Francesa. Basant-se en els termes del tractat, la República Batava va cedir a França els territoris de Maastricht, Venlo i Flandes Zeeland. A més, l'acord va establir una aliança defensiva entre les dues nacions, que va implicar ràpidament els Països Baixos en la guerra contra Gran Bretanya i Àustria. A més, els holandesos van acordar pagar una indemnització de 100 milions de florins per la seva part a la guerra de la Primera Coalició i proporcionar a la República Francesa un gran préstec contra un tipus d'interès baix. Els "forts barrera" dels antics Països Baixos austríacs van ser desmantellats. El port de Flushing s’havia de situar sota un co-domini. Finalment, en una clàusula secreta, els holandesos van acordar pagar un exèrcit francès d'ocupació de 25.000 fins que acabés la guerra.

## Antecedents

L'1 de febrer de 1793 la Convenció Nacional de França va declarar la guerra al Regne Unit de la Gran Bretanya i Irlanda així com als seus aliats, les Províncies Unides encapçalades pel estatúder Guillem V d'Orange-Nassau. El 8 de gener de 1795 l'exèrcit del General Jean-Charles Pichegru va travessar el riu Waal gelat, i prengué el control d'Amsterdam en nom de la República Batava, estat tributari de França, i fent fugir a Guillem V a l'exili el 18 de gener del mateix any.

## Ocupació francesa

El 3 de febrer es va proclamar el naixement de la República Batava. Els ocupants francesos però es van negar a reconèixer aquest nou sense un tractat de pau, una actitud que va ser vista com una traïció, però en la qual es va amagar la normal intenció de continuar la lliure ocupació militar, amb el consegüent poder il·limitat per part de la Convenció Terminoriana.

## El tractat de pau

Les negociacions que van conduir a la signatura del Tractat, el 16 de maig de 1795 van imposar un tractat de pau molt dur per a castigar que els Països Baixos participessin en la Primera Coalició que va incloure: la continuació de l'ocupació militar (amb un petit exèrcit de 25.000 homes), el protectorat (en la forma d'una aliança militar defensiva i ofensiva), una contribució única de 100 milions de florins (una gran quantitat) i la venda de les províncies al sud del Rin i Mosa: el Flandes Zelandès, la ciutat de Maastricht i Venlo.

## Referències

* ↑ Which the old Dutch Republic had maintained on the basis of the Barrier Treaty
* ↑ Schama, p. 207.
# Galàxia espiral regular

Una galàxia espiral regular o galàxia espiral no barrada o és un tipus de galàxia espiral sense una barra central, o una que no és una galàxia espiral barrada. Es designa amb una SA en l'esquema de la classificació morfològica de les galàxies.
La Galàxia del Sombrero és una galàxia espiral regular.
Les galàxies espirals no barrades són un dels tres tipus generals de les galàxies espirals en el marc del sistema de classificació del sistema de Vaucouleurs, els altres dos són la galàxia espiral intermèdia i la galàxia espiral barrada. Sota la forquilla de sintonia Hubble, és un dels dos tipus generals de galàxia espiral, els altres són espirals barrades.

## Graus

| Exemple | Tipus | Informació | Notes |
| | SA0- | SA0- és un tipus de galàxia lenticular | |
| | SA0 | SA0 és un tipus de galàxia lenticular | |
| | SA0+ | SA0+ és un tipus de galàxia lenticular | |
| NGC 3593 | SA0/a | SA0/a també es pot considerar un tipus de galàxia lenticular regular | NGC 3593 és de fet un "SA(s)0/a" |
| NGC 3169 | SAa | | NGC 3169 és de fet un "SA(s)a pec" |
| Messier 81 | SAab | | M81 és de fet un "SA(s)ab" |
| Messier 88 | SAb | | M88 és de fet un "SA(rs)b" |
| NGC 3949 | SAbc | | NGC 3949 és de fet un "SA(s)bc" |
| NGC 4414 | SAc | | NGC 4414 és de fet un "SA(rs)c" |
| Galàxia del Triangle | SAcd | | la galàxia del Triangle és de fet un "SA(s)cd" |
| NGC 300 | SAd | | NGC 300 és de fet un "SA(s)d" |
| NGC 45 | SAdm | SAdm també pot ser considerat un tipus d'espiral regular magellànic | NGC 45 és de fet un "SA(s)dm" |
| NGC 4395 | SAm | SAm és un tipus d'espiral magellànic (Sm) | NGC 4395 és de fet un "SA(s)m" |

## Referències

* ↑ Astronomical Journal, "Near-infrared surface photometry and morphology in virgo cluster spiral galaxy nuclear regions", Bernard J.
* ↑ Astronomy Pictures, "M99" (accessed 18 April 2010)
# Districtes del Cantó de Friburg

Els Districtes del Cantó de Friburg (Suïssa) són 7:
* Districte de Le Lac amb cap a Morat (fr.) o Murten (al.) és un districte bilingüe.
* Districte de la Broye amb cap a Estavayer-le-Lac i francès de llengua oficial.
* Districte de la Sarine amb cap a Friburg i francès de llengua oficial.
* Districte de la Singine amb cap a Tavel (fr.) o Tafers (al.) i alemany de llengua oficial.
* Districte de la Glâne amb cap a Romont i francès de llengua oficial.
* Districte de la Gruyère amb cap a Bulle i francès de llengua oficial.
* Districte de la Veveyse amb cap a Châtel-Saint-Denis i francès de llengua oficial.
# Districtes del Cantó de Vaud

Els Districtes del Cantó de Vaud són 10, després de la reorganització de l'1 de gener de 2008. Tots els districtes tenen el francès com a llengua oficial.
* Districte d'Aigle amb cap a Aigle.
* Districte de Broye-Vully amb cap a Payerne
* Districte del Gros-de-Vaud amb cap a Echallens
* Districte del Jura-Nord vaudois amb cap a Yverdon-les-Bains
* Districte de Lausanne amb cap a Lausana
* Districte de Lavaux-Oron amb cap a Cully
* Districte de Morges amb cap a Morges
* Districte de Nyon amb cap a Nyon
* Districte de l'Ouest lausannois amb cap a Renens
* Districte de la Riviera-Pays-d'Enhaut amb cap a Vevey

## Districtes antics

Des del 1798 fins al 2008 el Cantó es dividia en 17 districtes:
* Districte d'Aigle amb cap a Aigle
* Districte d'Aubonne amb cap a Aubonne
* Districte d'Avenches amb cap a Avenches
* Districte de Cossonay amb cap a Cossonay
* Districte d'Echallens amb cap a Echallens
* Districte de Grandson amb cap a Grandson
* Districte de Lausanne amb cap a Lausana
* Districte de Lavaux amb cap a Cully
* Districte de Morges amb cap a Morges
* Districte de Moudon amb cap a Moudon
* Districte de Nyon amb cap a Nyon
* Districte d'Orbe amb cap a Orbe
* Districte d'Oron amb cap a Oron-la-Ville
* Districte de Payerne amb cap a Payerne
* Districte del Pays-d'Enhaut amb cap a Château-d'Oex
* Districte de Rolle amb cap a Rolle
* Districte de la Vallée amb cap a Le Sentier
* Districte de Vevey amb cap a Vevey
* Districte d'Yverdon amb cap a Yverdon-les-Bains
# EA Canada

Electronic Arts Canada és una empresa que crea videojocs per a la multinacional Electronic Arts i que com el seu propi nom indica està situat al Canadà, més concretament a Burnaby, molt a prop de la ciutat de Vancouver. Aquest estudi és famós per ser l'encarregat d'algunes de les sagues més emblemàtiques de la companyia, com FIFA, Need for Speed, NBA Live o SSX.
L'edifici va ser obert l'any 1999 per Jean Chrétien i és el més gran del que disposa Electronic Arts. Compta amb un estudi de captura de moviments, més de trenta habitacions d'edició, tres estudis de producció i fins i tot una sala per a les composicions de so. També disposa de llocs per a l'oci como gimnasos, teatre, cafeteria (anomenada EAt) i sales de joc. Allà treballen més de mil persones.

## Videojocs desenvolupats
### EA Games

Videojocs desenvolupats i publicats per EA Games:
* Need for Speed: Underground
* Need for Speed: Underground 2
* Need for Speed Underground: Rivals
* Need for Speed: Most Wanted
* Need for Speed: Carbon
* Need for Speed Carbon: Own the City (PSP)
* Skate
* 2010 FIFA World Cup

### EA Sports

Videojocs desenvolupats i publicats per EA Sports:
* Copa Mundial de la FIFA 2006
* FIFA 06: Rumbo a la Copa Mundial de la FIFA
* Total Club Manager 06
* FIFA Series
* Knockout Kings
* Madden NFL 2007 (Wii)
* MVP 06 NCAA Baseball
* NBA Live 2003
* NBA Live 2004
* NBA Live 2005
* NBA Live 06
* NBA Live 07
* NCAA March Madness
* NHL 06
* NHL 07
* Total Club Manager 2005
* UEFA Euro 2004

### EA Sports BIG

Videojocs desenvolupats i publicats per EA Sports BIG:
* Def Jam Vendetta
* FIFA Street
* FIFA Street 2
* NBA Street
* NBA Street Vol. 2
* NBA Street V3
* SSX
* SSX Tricky
* SSX 3
* SSX On Tour

## Enllaços externs

* EA Canada i EA Black Box Arxivat 2005-07-02 a Wayback Machine. (anglès)
* Llista de videojocs d'EA Canada a GameFAQs (anglès)
# George Turner (artista)

George Turner (Cromford, Derbyshire, 2 d'abril de 1841 - 29 de març de 1910) va ser un pintor de paisatges anglès que fou sobrenomenat com "el John Constable de Derbyshire".

## Vida i obra

Turner va néixer a Cromford, a Anglaterra, però ben aviat es va traslladar a Derby amb la seva família. De ben petit ja va mostrar talent per la música i l'art, encoratjat pel seu pare, Thomas Turner, que tot i ser sastre de professió també era un entusiasta de l'art. Turner va ser autodidacta i va aconseguir esdevenir un pintor professional i professor d'art.
Turner va viure a la regió de Derbyshire tota la seva vida. El 1865 es va casar amb Eliza Lakin (1837 - 1900), esdevenint un granger a temps parcial i cuidant de quatre fills en una granja a Barrow upon Trent. Després de la mort d'Eliza el 1900 es va traslladar a Kirk Ireton i es casà amb l'artista Kate Stevens Smith (1871-1964); es van establir a Idridgehay, on Turner va morir el 1910. El seu fill William Lakin Turner (1867-1929) també va esdevenir un pintor de paisatges a l'oli molt reconegut.
Turner va treballar en olis; pintava escenes bucòliques, principalment del ser Derbyshire natal, i va deixar un important llegat de pintures que mostren el camp anglès abans de l'arribada de la mecanització, els vehicles de motor i l'expansió urbanística. La seva obra va ser exhibida a Nottingham i Birmingham. Turner va servir en el Comitè d'Art del Derby Museum and Art Gallery i tant les seves obres com les del seu fill estan incloses en la col·lecció de la ciutat.

## Notes i referències

* ↑ George i Eliza Turner van tenir quatre fills: Mary Turner (1868-1937), Florence Palmer Turner (1869-1955), William Lakin Turner (1867-1929) i Percy Reed Turner (1871 - 1936).
* 1 2 «William Lakin Turner». Arxivat de l'original el 2012-03-03. [Consulta: 3 maig 2011].
* ↑ «George Turner». Burlington Art. Arxivat de l'original el 2010-04-17. [Consulta: 22 gener 2011].

## Bibliografia

* Long, Frederick J. George Turner the Derbyshire Artist, 1841-1910 (1995)

## Enllaços externs

* George Turner - 'Derbyshire's John Constable' Arxivat 2021-01-01 a Wayback Machine. (anglès)
* George Turner a Artnet (anglès)
* Obres de George Turner (anglès)
# George Vasiliou

George Vasos Vassiliou (en grec: Γιώργος Βασιλείου) (Famagusta, 20 de maig de 1931) és un polític xipriota.
El seu pare era comunista i ell va viure en la seva joventut a Hongria. Va fugir a Londres després de la invasió soviètica i va acabar allí els seus estudis. Entre 1988 i 1993 va ser President de Xipre. Va ser triat amb el Partit Progressista del Poble Treballador. Entre 1998 i 2003 va ser el negociador de Xipre per a l'adhesió a la Unió Europea.

## Referències

* 1 2 «facts about George Vasiliou». [Consulta: 18 abril 2015]. en anglès
# Edops craigi

Edops craigi és una espècie d'amfibi temnospòndil que va viure a principis del període Permià. Les seves restes fòssils s'han trobat als Estats Units. Feia uns 2 metres de longitud i presentaven una dentició marginal.

## Referències

* Ruta, M., Pisani, D., Lloyd, G. T. and Benton, M. J. (2007) A supertree of Temnospondyli: cladogenetic patterns in the most species-rich group of early tetrapods. Proceedings of the Royal Society B-Biological Sciences 274: 3087-3095.
* Yates, A. M. & A. A. Warren. (2000) The phylogeny of the 'higher' temnospondyls (Vertebrata: Choanata) and its implications for the monophyly and origins of the Stereospondyli. Zoological Journal of the Linnean Society 128: 77-121.
# GER Entitat Cultural i Esportiva

El GER és una entitat cultural, esportiva del poble de Sant Pere de Ribes que fou creada l'any 1972. Ha organitzat concerts musicals de forma habitual a Ribes, d'artistes com Jaume Sisa o Inadaptats. Des del 2004 organitza el FONA (Festival de Música electrònica i aborigen) a la nau Pere Vall i Soler, un festival on hi han participat prop d'una quarantena de formacions musicals i visuals d'arreu dels Països Catalans, entre d'altres KOP i Pirat's Sound. Les seccions més actives de l'entitat són Grup de Teatre del GER, Esplai GER, GER Muntanya, GER Atletisme, el Club Ciclista GER i la Secció d'Exploracions Subterrànies (S.E.S.).
El club ciclista fou fundat l'any 1978 figura inscrit al Registre d'entitats esportives de la Generalitat de Catalunya, i a la Federació Catalana de Ciclisme. Inicialment realitzava activitats del cicloturisme, marxes i curses socials i ha organitzat la Challenge Garraf-Penedes. Actualment organitza anualment el Trofeu Abelard Trenzano a l'estiu i la Cursa del Gall d'Indi dins del marc de les festes d'hivern de Ribes a més de realitzar trobades de BTT.

## Referències

* 1 2 «GER Entitat Cultural i Esportiva». Enciclopèdia de l'esport català. Barcelona: Grup Enciclopèdia Catalana.
* ↑ Vilaweb, Sisa en concert al Ger
* ↑ Inadaptats anuncia el seu darrer concert pel proper 28 de maig
* ↑ «Festival de Música electrònica i aborigen». Arxivat de l'original el 2011-09-02. [Consulta: 10 març 2021].
* ↑ «FONA al Enderrock». Arxivat de l'original el 2016-03-04. [Consulta: 1r juliol 2007].
* ↑ Federació Catalana de Ciclisme, 40ª TROFEU ABELARD TRENZANO Arxivat 2010-11-21 a Wayback Machine.
* ↑ Ajuntament de Sant Pere de Ribes, Festes majors i tradicions Arxivat 2007-06-29 a Wayback Machine.

## Enllaços externs

* GER Entitat Cultural i Esportiva - Lloc web oficial
* Informació sobre el GER a ribes.org
# GEPetrol

GEPetrol és la companyia petroliera nacional de Guinea Equatorial. L'empresa va ser fundada en 2002 amb un decret presidencial de Teodoro Obiang Nguema. L'empresa informa al Ministeri de Mines, Indústria i Energia. El director de GEPetrol és Antonio Oburu Ondo. La companyia té oficines a Malabo i a Londres.

## Referències

* ↑ Confirmado: Tony Oburu es el nuevo Director General de Gepetrol Arxivat 2015-08-10 a Wayback Machine., Diario Rombe, 29 de maig de 2015

## Vegeu també

* Llista d'empreses de Guinea Equatorial

## Enllaços externs

* Web de GEPetrol Arxivat 2016-05-08 a Wayback Machine.
# Dulcinea (pel·lícula de 1962)

Dulcinea és una pel·lícula dramàtica de coproducció hispano-italiano-alemanya de 1962 dirigida per Vicente Escrivá i basada en l'obra de Gaston Baty. Fou protagonitzada per Millie Perkins, Cameron Mitchell i Folco Lulli. Fou seleccionada per representar Espanya a l'Oscar a la millor pel·lícula de parla no anglesa als Premis Oscar de 1962, però finalment no fou nominada.

## Sinopsi

Sancho és encarregat pel Quixot d'entregar a Aldonza, mossa d'una venta castellana, d'una carta adreçada a Dulcinea. La carta commou tant la noia que adopta la personalitat de Dulcinea, visita el Quixot en el seu llit de mort i marxa pels camins repartint caritat fins que és detinguda per la Inquisició, que l'acusa de bruixeria.

## Repartiment

* Millie Perkins - Aldonza / Dulcinea
* Folco Lulli - Sancho Panza
* Cameron Mitchell - El Renegado
* Walter Santesso - Diego
* Vittoria Prada - Blanca
* Pepe Rubio - Inquisidor
* Andrés Mejuto
* Antonio Garisa
* Hans Söhnker
* Ana María Noé - Dona malalta
* José Guardiola - Testimoni en judici
* Antonio Ferrandis - Captaire

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1962 | Millor pel·lícula | - | Guanyadora |
| 1962 | Millors fotografia | Godofredo Pacheco | Guanyador |

## Referències

* ↑ Jules Molinaro. «Show Business - Madri». 'Cinelândia' p. 30, 01-04-1962.
* ↑ Margaret Herrick Library, Academy of Motion Picture Arts and Sciences
* ↑ Círculo de Escritores Cinematográficos. 1945-1975. Madrid: Imprenta del MIT, 1975, p. 91. ISBN 84-500-6968-8.
* ↑ «Premios del CEC a la producción española de 1962». Círculo de Escritores Cinematográficos. Arxivat de l'original el 2018-02-09. [Consulta: 12 gener 2017].
# Odontostilbe fugitiva

Odontostilbe fugitiva és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3,7 cm de llargària total.

## Hàbitat

Viu en zones de clima tropical entre 22 °C - 26 °C de temperatura.

## Distribució geogràfica

Es troba a Sud-amèrica: conca del riu Amazones.

## Referències

* ↑ «Odontostilbe fugitiva». Catalogue of Life. (anglès) (anglès)
* 1 2 FishBase (anglès)
* ↑ Baensch, H.A. i R. Riehl 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Barriga, R. 1991. Peces de agua dulce del Ecuador. Revista de Información técnico-científica, Quito, l'Equador, Politécnica, XVI(3):7-88.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Malabarba, L.R. 1998. Monophyly of the Cheirodontinae, characters and major clades (Ostariophysi: Characidae). p. 193-233. A L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.) Phylogeny and classification of neotropical fishes. Porto Alegre: EDIPUCRS.
* Malabarba, L.R. 2003. Subfamily Cheirodontinae (Characins, tetras). p. 215-221. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Ortega, H. i R.P. Vari 1986. Annotated checklist of the freshwater fishes of Peru. Smithson. Contrib. Zool. (437):1-25.
* Soares, M.G.M., R.G. Almeida i W.T. Tunk 1986. The trophic status of the fish fauna in Lago Camaleao, a macrophyte dominated floodplain lake in the middle Amazon. Amazoniana, IX(4):511-526.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.